kardosdrur/scandi-wiki huggingface dataset:
Olympe de Gouges

Olympe de Gouges (født Marie Gouze 7. maj 1748, død 3. november 1793) var fransk forfatterinde og feminist. Hun blev henrettet ved guillotine på Place de la Concorde under Terrorregimet.

Olympe de Gouges var aktiv kvinderettighedsforkæmper under Den Franske Revolution, hvor hun skrev talrige brochurer og pamfletter, der talte for lige rettigheder mellem mænd og kvinder. Hendes mest betydningsfulde værk betegnes som Déclaration des droits de la femme et de la citoyenne (1791) [da. Erklæring om kvindens og medborgerindens rettigheder], der var en modreaktion til den officielle franske menneskerettighedserklæring, Déclaration des Droits de l'Homme et du Citoyen (1789) [da. Erklæringen om menneskets og borgerens rettigheder]. I denne pamflet kræver Olympe de Gouges fuld politisk ligestilling mellem mænd og kvinder. Bedst udtrykt i artikel 10: "Kvinden har ret til at bestige skafottet. Da skal hun også have ret til at bestige talerstolen." Dog blev kvinders valgbarhed først sikret i Frankrig den 21. april 1944.

Den Franske Revolution 
Selvom Olympe de Gouges vandt sig popularitet under den franske revolution, og at alle hendes tekster fuldtud var i tråd med revolutionens slagord "Frihed, lighed, broderskab" skulle det vise sig, at det franske samfund, da det begyndte at reetablere sig selv i 1793-94 under jakobinernes herredømme: Terrorregimet, langt fra blev, som Gouges havde håbet på. Frankrig erklærede krig med både Preussen og Østrig, og senere også Storbritannien og Spanien. Man havde brug for "en stærk mand", og denne mand hed i 1793-94 Robespierre. Den mandsdominerede styreform blev genindført, og selv ytringsfriheden skulle vise sig at have sine begrænsninger. Olympe de Gouges var pacifist, og fra slutningen af 1792 kritiserede hun stærkt Robespierres politiske metoder. Hun fik hængt plakater op rundt om i Paris' gader, hvor hun advarede mod Robespierre, som hun kaldte både ærgerrig og magtbegærlig. Dette første til. at hun i juli 1793 blev arresteret. Det lykkedes hende dog stadig at smugle "anti-Robespierre"-plakater ud fra fængslet. Efter tre måneders fængsling blev hun henrettet den 3. november 1793. Anklagen lød: "at hun gennem sine skrifter havde planlagt et forbryderisk anslag mod «folkesuveræniteten»".

Forfatterskab 
Olympe de Gouges begyndte sin forfatterkarriere i starten 1780'erne i Paris, hvor hun blandt andet skrev skuespil. Hun var en meget produktiv forfatter og skrev i de 10-12 år, hun var aktiv, over 30 bøger, skuespil og skrifter. Alt hvad hun skrev var stærkt politisk, og hendes tekster handlede om emner som slaveriet mod sorte, fattigdommens problemer, kritik af aristokratiet og diskrimineringen af kvinder.
Hendes skuespil og bøger blev sjældent nogle succes. Hendes første skuespil blev taget af plakaten efter kun tre forestillinger. Til gengæld blev hendes værker heftigt diskuteret, og på den måde fik hun skabt sig et navn inden for Paris' forfatterkredse.

Referencer

Eksterne henvisninger 

Henrettede personer
Dramatikere fra Frankrig
Franskmænd i 1700-tallet
Kvinderetsforkæmpere
Kvindelige forfattere i det 18. århundrede
En helt almindelig han

En helt almindelig han () er en roman fra 2007 skrevet af Chad Kultgren.

Romanen handler om en ung mand, der har svært ved at blive med den samme pige resten af livet. Når parforholdet går fra den første forelskelse til at blive hverdag, bliver det kedeligt for hovedpersonen, og han begynder derfor at søge efter ny spænding og ny forelskelse.

Romanens genre bærer præg af at være en dagbog, og sproget er meget pornografisk og sexfikseret. Modtagergruppen er derfor nutidens mand, hvor en roman som Bridget Jones' dagbog, der omhandler samme tematikker, blot med en kvinde som hovedperson, henvender sig til nutidens kvinder. 
  
Et af temaerne i romanen kunne være evig ungdom, og romanen kan læses ud fra en kontekst om det senmoderne samfund.

Enkelte kapitler er blevet lavet til små reklamefilm for romanen, og disse er blevet lagt ud på Youtube. 

Romaner
Litteratur i 2007
YouGov

YouGov er en internationalt internet-baseret analyse- og konsulentorganisation, som blev oprettet i Storbritannien i 2000 og senere udvidet til adskillige lande.

YouGov-gruppen bestod i februar 2012 af firmaer fra Canada, USA (YouGov Polimetrix), Tyskland (YouGov Psychonomics) og Skandinavien (YouGov Zapera), Central-, Syd- og Østeuropa samt Mellemøsten og Nordafrika.

Organisationen anvender internettet som dataindsamlingsmedie for markeds- og interessentanalyser.

Eksterne henvisninger og kilder 
 YouGov – Danmark
 YouGov’s internationale henvisningsside

Markedsføringsvirksomheder fra Storbritannien
Analyseinstitutter
Etableret i 2000
Softwarevirksomheder fra Storbritannien
Sjørup Sø

Sjørup Sø er en lille privat, knap 40 hektar, sø i Ulstrup Sogn i det tidligere Års Herred i Himmerland; søen ligger i Vesthimmerlands Kommune ca. 10 km nordvest for Aars. Øst for søen ligger Øjesø Plantage, som rummer den lille fredede Øjesø; plantagen er udstykket til sommerhuse. Mod vest ligger den 31 meter høje Kodhøj, på hvis skråning der tidligere har ligget en kirke fra romansk tid der antages at have været et annex til Vitskøl Kloster; kirketomten er fredet som fortidsminde. Vest for Sjørup Sø er der anlagt en golfbane med tilhørende hytteområde. I nordenden er der et lavvandet rørskovsområde, og her er også udløbet til Herredsbæk, der via Bjørnsholm Å løber til Limfjorden.

I søen lever bl.a. gedder, aborrer, sandart, skaller, brasen og ål.

Kun bredejer og personer med særlig tilladelse har fiskeret og jagtret i søen.

Eksterne kilder og henvisninger 

 Visitvesthimmerland.dk
 Danmarks Søer, Søerne i Nordjyllands og Viborg Amter, af Thorkild Høy m.fl. 

Søer i Vesthimmerlands Kommune
Gréta Salóme Stefánsdóttir

Gréta Salóme Stefánsdóttir (født 11. november  1986) er en islandsk sangerinde, som repræsenterede Island til Eurovision Song Contest i henholdsvis 2012 i en duet med Jónsi, og i 2016.

Greta Salome Stefánsdóttir er opvokset i Mosfellsbær. Hendes liv tog en retning mod musikken, allerede da hun var fire år gammel, da hun begyndte at spille violin. I 2008 dimitterede Gréta med en bachelorgrad. Hun arbejder som fuldtids-violinist ved Islands symfoniorkester, og spiller med  i forskellige andre musikprojekter. Hun dyrker meget motion; Gréta har komponeret musik i flere år, men offentliggjorde ikke noget før i 2008.  Hun bidrog med to sange, Aldrei Sleppir Mér og Mundu Eftir Mér til Söngvakeppni Sjónvarpsins 2012. Aldrei Sleppir Mér blev sunget af Heiða Ólafs, Guðrún Árný og Gréta.

Sangere fra Island
Islands Eurovision Song Contest-deltagere
Deltagere ved Eurovision Song Contest 2012
Deltagere ved Eurovision Song Contest 2016
International Maritime Bureau

International Maritime Bureau (IMB) er en specialiseret, almennyttig-enhed under International Chamber of Commerce (ICC), oprettet i 1981.

Bureauets formål er bekæmpelse af alle typer af maritim kriminalitet og svindel.

I henhold til den International Maritime Organization’s  resolution, A 504 (XII) (5) og  (9), som blev fremlagt den 20. november 1981, hvor alle tilknyttede lande, opfordres til  at samarbejde og udveksle informationer med hinanden og IMB for at opretholde og udvikle koordinerede aktioner i bekæmpelse af maritim   kriminalitet og svindel.

Et af IMB’s hovedområder  er bekæmpelse af pirateri, som blandt andet førte til oprettelse af IMB Piracy Reporting Centre.

IMB har observatørstatus i Interpol og er part af ICC Commercial Crime Services og dennes andre afdelinger, som omfatter  Counterfeiting Intelligence Bureau, Financial Investigation Bureau og FraudNet.

Eksterne henvisninger og kilder
 International Maritime Bureau’s hjemmeside (engelsk)
Ugentlig pirat rapport (engelsk) 

Internationale organisationer
Etableret i 1981
Barrikadetiden

Barrikadetiden () er en historisk begivenhed til forsvar for Republikken Letlands genvundne selvstændighed proklameret den 4. maj 1990, en begivenhed der blev organiseret i hovedstaden Riga samt andre byer i Letland fra den 13. januar til den 27. januar 1991. I sin bredeste forstand benyttes begrebet om perioden helt frem til den 21. august 1991, hvor det sidste angreb på barrikaderne af OMON-særenheder fandt sted.

Barrikadetidens forsvareres ikke-voldelige modstand gav ikke alene OMON-særenhederne modstand, men omstødte også med bred international opbakning den øverste sovjetiske ledelses beslutning om at indføre undtagelsestilstand og indsætte regulære sovjetiske militærenheder fra Vitebsk. I alt syv personer omkom under barrikadetiden i forbindelse med OMON-særenhedernes overfald. Siden januar 1996 er mere end 30.000 barrikadedeltagere blevet udmærket med Barrikadedeltagernes Erindringsmedalje.

Kildehenvisninger

Eksterne henvisninger 
 Barrikadetidens Museums hjemmeside  
 Dokumenter fra barrikadetiden hos Letlands Statsarkiv 
 Fotografier fra barrikadetiden  

Letlands historie
Begivenheder i 1991
Jacob Andersen (percussionist)

Jacob Andersen (født 19. august 1960, død 27. marts 2021) var en dansk percussionist, der har medvirket på en lang række indspilninger med danske pop- og rockmusikere fra 1970'erne og frem til sin død og var blandt de mest benyttede danske studiemusikere. Gramex skrev i 2011, at Jacob Andersen var den mest spillede danske kunstner som følge af hans mange samarbejder og medvirken på andre folks materiale. Han er formentlig mest kendt for sin medvirken som keyboardspiller, trommeslager og sangskriver i Danseorkestret, sammen med sanger Jørgen Klubien og bassisten Rasmus Kærså (Moonjam). I 1994 var Jacob Andersen med OneTwo på deres Getting Better tour.

I slutningen af 2011 var han del af backing-gruppen for Soluna Samay på hendes debut-album 'Sing Out Loud'.

Herudover har Andersen bl.a. indspillet med Sneakers, Sebastian, Michael Falch, C.V. Jørgensen, Lars H.U.G., Dodo & The Dodos, Shu-bi-dua, Ray-Dee-Ohh, Rick Astley, MC Einar, Marilyn Mazur.

Referencer

Eksterne henvisninger 
 

Percussionister fra Danmark
Sneakers
Danseorkestret
Herredsbæk

Herredsbæk er et 11 km langt vandløb i Vesthimmerlands Kommune i det nordvestlige Himmerland. Herredsbæk løber fra Sjørup Sø, først ca. 4 km mod nord, derefter mod vest, og ud i  den gendannede Vilsted Sø, hvorfra den fortsætter som Bjørnsholm Å mod vest  til Bjørnsholm Bugt i Limfjorden.

Eksterne kilder og henvisninger

Vandløb i Danmark
Lokaliteter i Vesthimmerlands Kommune
Ida Fillingsnes

Ida Fillingsnes (født 30. juni 1990) er en norsk atlet (løber) som bor i København, hvor hun repræsenterer Københavns IF. Hun repræsenterer Skien klubben Herkules Friidrett i Norge.
 
På nationalt plan, har Fillingsnesen medalje fra de norske mesterskaber i atletik, 2010 fik hun med tiden 2,13,65 bronze på 800 meter bag Ingvill Måkestad Bovim og Frida Thorsås. Samme år deltog hun i junior-NM og vandt guld på 800 meter (2,15,61) og bronze på 1500 meter (4,42,36) i U23-klassen.

Fillingsnes debuterede på det norske landshold 2012 i indendørs landskampen mellem Sverige, Norge og Finland i den norske by Steinkjer.

Norske mesterskaber 
  2013 800 meter inde
  2010 800 meter

Danske mesterskaber 
  2013 4 x 400 meter
  2012 4 x 400 meter

Personlige rekorder 
 800 meter: 2.09,95 Oslo (Bislett Stadion) 3. juli 2009

Eksterne henvisninger 
 IAAF profil for Ida Fillingsnes 
 Statletik.dk Profil – Ida Fillingsnes  
 Player Bio: Ida Fillingsnes – Memphis Tigers Official Athletic Site  
 Herkules Friidrett – Profil : Ida Fillingsnes  

Mellemdistanceløbere fra Norge
Atleter fra Københavns IF
Cassels donation

Cassels donation eller Cassels er et koncerthus og et folkets hus på højderne over minesamfundet Grängesberg i Ludvika kommun, Dalarnas län i Sverige. Bygningen er opkaldt efter bankieren Sir Ernest Cassel og opført efter et projekt af arkitekt Agi Lindegren i 1898. Cassels donation indgår i Ekomuseum Bergslagen.

Bygningsværket opførtes i 1896 efter at Sir Ernest Cassel havde doneret 250.000 svenske kronor til fonden Ernest Cassels arbetarefond, hvis formål var at skabe et Folkets hus med plads til bibliotek, læsesal, mødelokaler, fester og foredragsprogram, omgivet af en park til friluftsliv og idræt.

Bygningen domineres udvendigt af den tempellignende indgang der bæres af seks kolonnade i dorisk orden. I stueetagen ligger koncertsalen med 412 siddepladser og et podium med plads til 40 musikere. Salens gode akustik får ros af alle der har musiceret dér. Ved siden af salen findes et nodebibliotek og to klubværelser. På førstesalen findes festetagen og auditorium. Andensalen har en sal til dans, udstillinger og lignende. Cassel kom aldrig selv til Grängesberg for at se den bygning der bærer hans navn.

Det oprindelige hus nedbrændte valborgsaften 1992. Med hjælp af beskæftigelsesbidrag med mere genopbyggedes huset til sin oprindelige stand og stod klar i 1994. Takket være fotografier taget kort før branden kunne selv loftsmalerierne i salen rekonstrueres.

Cassels donation har været byggnadsminne siden den 26. august 1986.

Kildehenvisninger

Eksterne henvisninger 

 Officiel hjemmeside 
 Ekomuseum Bergslagen om Cassels  

Bygninger, konstruktioner og anlæg i Sverige
Byggnadsminnen i Dalarnas län
Etableret i 1896
Sucker M.C.'s

"Sucker M.C.'s" (også kendt som "Krush-Groove 1" eller "Sucker M.C.'s (Krush-Groove 1)" og nogle gange stavet "Sucker MCs", "Sucker MC's" eller "Sucker M.C.s") er en sang af den amerikanske hiphop-gruppe Run-D.M.C.. Den blev første gang udgivet på kassettebånd som B-side til "It's like That". Den dobbeltsidede udgave markerede begyndelsen til Run-D.M.C.'s karriere som deres første single, og er bredt anerkendt som indvarslingen af den nye skole af hiphop-kunstnere med et gadeimage og en poleret og minimalistisk lyd, der skilte dem ud fra deres forgængere. Begge sange kom med på trioens debutalbum i 1984.

Kildehenvisninger 

Hiphop-sange
Sange fra 1983
Krieger

Krieger har flere betydninger:

 Krieger (adelsslægt) – en dansk adelsslægt; se denne for medlemmer af slægten, herunder Johan Cornelius Krieger (flertydig)
 Oluf Krieger von Lowzow (født 1931) – en dansk godsejer

Se også 
 Kanonbåden Krieger – bygget hos Burmeister & Baumgarten
R'lyeh

R'Lyeh (udt. Re'Layæ) er en fiktiv forsvunden by skabt af science fiction/horror-forfatteren H.P. Lovecraft og er blandt andet nævnt i hans historie The Call of Cthulhu fra 1926, udgivet i samlingen Weird Tales fra 1928.

Byen forsvandt før mennesket kom til verden; dens indbyggere var væsener fra rummet.

Science fiction
Fiktive byer
Anna Úrsúla Guðmundsdóttir

Anna Úrsúla Guðmundsdótir (født 1. maj 1985 i Reykjavík) er en islandsk håndboldspiller som spiller som linjespiller for Valur Reykjavík.

Guðmundsdótir skiftede over til den ungarske klub Érdi VSE i juli 2011, men opsagde kontrakten blot få måneder senere på grund af personlige problemer. Érd forstod hendes beslutning, og Guðmundsdótir blev fritstillet fra sin kontrakt efter en gensidig aftale.

Meritter 
 Islandske mesterskab:
 Vinder: 2010, 2011

 Islandske cup:
 Vinder: 2010, 2011

Referencer 

Håndboldspillere fra Island
Personer fra Reykjavik
Koordination

Koordination (lat. coordinatio) kan være et samarbejde mellem forskellige personer for at nå et fælles mål eller et samspil i en organisation for at nå ønskede mål, hvor forskellige aktiviteter på korrekt vis tilrettes og forbindes.

Fysiologi

Fysiologisk er  koordination nervesystemets  betingede ordnede sammenspil af forskellige muskelgrupper til frembringelse af en tilsigtet bevægelse eller stilling.

Referencer 

Menneskeadfærd
Motorik
Ágúst Þór Jóhannsson

Ágúst Þór Jóhannsson (født 19. februar 1977 på Island, Agust Thor Johannsson i dansk skriftsprog) er en islandsk håndboldtræner. Han spiller på Islands håndboldlandshold, og deltog under VM 2011 i Brasilien.

Karriere 
Jóhannsson har ledet Levanger Håndballklubb siden 2009, og vil forlade klubben efter 2011/12-sæsonen.

Den 23. marts 2011 tog Jóhannsson over for det islands kvindehåndboldlandshold efter Júlíus Jónasson, og deltog i sit første mesterskab under VM 2011.

Referencer

Eksterne henvisninger 
 Profil på LHK.no 

Håndboldtrænere fra Island
Intel Tick-Tock

"Tick-Tock" er en marketingstrategi Intel har benyttet lige siden 2007 for at efterfølge alle mikroarkitektur ændringer med et die shrink til arkitekturen. Hvert "Tick" er en formindskelse af størrelsen på arkitekturen hvor hvert "Tock" indikere en ny mikroarkitektur. Hvert år forventes der at være enten et tick eller et tock.

Roadmap

Referencer 

X86 mikroprocessorer
Tick-Tock

fr:Intel#Tic-tac
Videnpilot

Videnpilot er  en højtuddannet person, som gennem Styrelsen for Forskning og Innovation, tilbydes  ansat i en virksomhed med tilskud fra samfundets side.

Målgruppen for videnpiloter er mindre virksomheder  med mellem 2 og 100 fuldtidsansatte.

En videnpilot er en akademisk medarbejder, som er uddannet på kandidat –niveau eller højere.

Formålet med ansættelse af de højtuddannede personer, er eksempelvis at de skal løse konkrete udviklingsopgaver i relevante virksomhed.

Ekstern henvisning og kilde
 Styrelsen for Forskning og Innovation – Videnpiloter 

Beskæftigelsesindsatsen i Danmark
Melissa Condon

Melissa Condon (født 1. oktober 1991) er en australsk håndboldspiller. Hun spiller på Australiens håndboldlandshold, og deltog under VM 2011 i Brasilien.

Kilder 

Håndboldspillere fra Australien
Kommunalpolitik

Kommunalpolitik - også kendt under betegnelsen lokalpolitik - betegner den del af et lands politik, der foregår på det første niveau i den subnationale inddeling. De øvrige niveauer udgøres af amter/regioner/delstater og det (forbunds)statslige. Uagtet de store forskelle på kommunernes opgaver på tværs af landegrænserne er kommunalpolitikken det, der foregår tættest på borgerne.

Indenfor kommunalpolitikken ses – dog afhængig af opgavefordelingen mellem de politisk-administrative niveauer – mange af de samme områder som de øvrige folkevalgte organer tager sig af: Trafik, miljø og planlægning. I særligt de skandinaviske lande er opgaverne mange flere og omfatter blandt andet også socialpolitik, undervisning, ældrepleje, sundhed og arbejdsmarked.
Lars Nordskov Nielsen

Lars Nordskov Nielsen (født 7. maj 1924 i Stenmagle, død 4. februar 2000 i København) var en dansk professor i jura, der som Folketingets Ombudsmand fra 1971 til 1981 havde stor indflydelse på dansk forvaltningsret.

Nordskov Nielsen blev student fra Høng Studenterkursus i 1942 og blev cand.jur. i 1952 fra Københavns Universitet. Samme år blev han ansat i Justitsministeriet, hvor han fra 1958 til 1967 var tilknyttet lovafdelingen, som han i 1964 blev kontorchef for. I 1967 blev han udnævnt til leder af Direktoratet for Fængselsvæsenet, hvor han udformede grundtankerne for den moderne kriminalforsorg. Fire år senere skiftede direktoratet navn til Direktoratet for Kriminalforsorgen. Samme år forlod Lars Nordskov Nielsen stillingen for at blive Folketingets Ombudsmand. Her stod han i spidsen for håndteringen af Boneloc-sagen, og anførte i sin redegørelse, at Sundhedsstyrelsen hele fem gange blev advaret om, at den smuldrende cement, der anvendtes til kunstige hofter, var dybt problematisk. Alligevel greb ingen ind. Efter afskeden som ombudsmand blev han professor i forvaltningsret ved Københavns Universitet. Her beskæftigede han sig særligt med forvaltningsretlige principper og kontrollen med forvaltningen. I tråd med dette var han 1992-1993 formand for DJØF's fagligt etiske arbejdsgruppe og fra 1994 til 1996 formand for Det Etiske Råd.

Desuden var han medlem af Strafferådet, formand for Justitsministeriets udvalg for Kriminalforsorgen, formand for Det Kriminalpræventive Råd, medlem af det grønlandske lovudvalg og sekretær for Ministeransvarlighedskommissionnen af 1958.

Lars Nordskov Nielsen er begravet på Holmens Kirkegård.

Kilder 
 Dansk Biografisk Leksikon
 

Jurister fra Danmark
Folketingets Ombudsmænd
Ansatte ved Københavns Universitet
Direktører for danske styrelser
Personer i Dansk Biografisk Leksikon
Personer i Kraks Blå Bog (afdøde)
Jens Sørensen

Jens Sørensen er navnet på flere personer:

 Jens Sørensen (søkortdirektør) (1646-1723) – dansk søkortdirektør
 Jens Sørensen (maler) (1887-1953) – dansk maler
 Jens Sørensen (cykelrytter) (1941-2020) – dansk cykelrytter
Fagministerium

Et fagministerium er et ministerium, der beskæftiger med et bestemt fagområde, eksempelvis Sundhedsministeriet, der beskæftiger sig med sundheds- og forebyggelsesområdet.

I modsætning til fagministerierne står 'ministerier' uden portefølje, idet ministeren slet ikke har eget ministerium, men betjenes af et andet ministerium. Det gælder for eksempel europaministeren, der arbejder i Udenrigsministeriet.

Politik
Kopfschuss

Kopfschuss (da. Hovedskud) er det andet album fra det tyske industri-metal-band Megaherz.

Det første nummer "Liebestöter", har også været det mest populære. Albummet indeholder en coverversion af en Falcos numre – "Rock Me, Amadeus". Med nummeret "Rappunzel" på dette album, fortsætter gruppen deres tendens med at have en sang per album baseret på et eventyr.

Albummet blev genudgivet i USA i 2005 som II (læses som "To") med pistolen fjernet fra albumcoveret.

Numre 

Album fra 1998
Musik fra Tyskland
Megaherz
Himmelfahrt

Himmelfahrt (da. Himmelfart (i betydningen selvmordsmission)) er det tredje studiealbum fra det tyske band Megaherz. Albummet blev udgivet i 2000, og numrene er skrevet af Alexander Wesselsky.

Numre 

Album fra 2000
Musik fra Tyskland
Megaherz
Niels Krag Levetzau

Niels Krag Levetzau (døbt 17. november 1753 i Vor Frue Kirke, Aarhus, død 16. juli 1815 på Kragsbjerggård ved Odense) var en dansk højesteretsdommer.

Han var søn af stiftamtmand over Aarhus Stift og amtmand over Havreballegård og Stjernholm Amter, gehejmeråd, kammerherre Hans Frederik Levetzau og Sophia von Eyndten, blev 1774 kammerjunker, ses ikke immatrikuleret ved Københavns Universitet, men blev 30. maj 1776 cand. jur., 12. maj 1779 assessor i Overhofretten i Christiania, 18. juni 1783 assessor i Højesteret og 23. januar 1812 kammerherre.

Den 17. september 1785 ægtede han i Gamtofte Kirke ejerinde af Lille Hesbjerg og Kragsbjerggård Berte (Berith) Eleonore komtesse Rantzau (20. juni 1759 sst. – 29. januar 1838 i Odense), datter af stiftamtmand, kammerherre, grev Christian Rantzau og Frederikke Louise Raben. Ægteskabet blev opløst 15. maj 1801.

Kilder 
 Danske Jurister 1736-1936.

Niels Krag
Højesteretsdommere fra Danmark
Dommere fra Norge
Personer fra Aarhus
Danskere i 1700-tallet
Danskere i 1800-tallet
Personer fra Fyn
Kammerherrer fra Danmark
America's Cup 1870

America's Cup 1870 var den første konkurrence om America's Cup-trofæet, siden sejladser om trofæet blev omfattet af Deed of Gift of the America's Cup i 1852. Trofæets indehavere var New York Yacht Club, og der var ikke blevet udstedt nogen udfordring, siden amerikanerne vandt trofæet i England i 1851. 

Efter at jernbanemagnaten James Lloyd Ashburys topsejlsskonnert Cambria på 188 tons, bygget i 1868, i 1868 havde besejret den amerikanske skonnert Sappho (274,4 tons, bygget i 1867), blev Royal Thames Yacht Club tilskyndet til at tro på, at pokalen kunne blive vundet tilbage og udstedte derfor den første officielle udfordring i 1870. Ashbury's Cambria blev tilmeldt New York Yacht Clubs Queen's Cup-sejlads i New York City den 8. august, hvor den sejlede mod en flåde på fjorten amerikanske skonnerter med tidshandicap i forhold til bådenes tonnage. Cambria blev blot nr. 10 og endte dermed bag den aldrende America (178,6 tons, 1851), der blev nr. 4, og Franklin Osgood's Magic (92,2 tons, 1857), som vandt sejladsen.

Dermed forblev America's Cup-trofæet på amerikanske hænder.

Kilder / eksterne henvisninger 
 This day in history – US wins first America's Cup

Noter 

1870
Sport i 1870
Jens Munk Island

Jens Munk Island er en ø i Nunavut, Canada, nær øen Baffin Island. Øen er opkaldt efter den dansk-norske opdagelsesrejsende Jens Munk som søgte efter Nordvestpassagen i 1619-20. Øen har et areal på 920 km².

Øer i Nunavut